Han påtok seg en rekke offentlige og private verv, så som formann i Trondhjems Handelsstands Forening i 1898, 1903–1904 og 1909–1912, medlem av børs- og handelskomiteen ved Trondhjems Børs, styreformann ved Trondhjems Handelsgymnasium, medlem av representantskapet i Norges Bank og styremedlem i Trondhjems Historiske Forening fra starten i 1897. Han sørget for å utgi farfarens store personalhistoriske verk med rundt 1 300 biografier fra Trondhjem på 1700- og 1800-tallet.